93/52/ETY: Komission päätös, tehty 21 päivänä joulukuuta 1992, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta



Virallinen lehti nro L 013 , 21/01/1993 s. 0014 - 0015

Suomenk. erityispainos Alue 3 Nide 48 s. 0016

Ruotsink. erityispainos Alue 3 Nide 48 s. 0016



KOMISSION PÄÄTÖS, tehty 21 päivänä joulukuuta 1992, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta (93/52/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY(1) ja erityisesti sen liitteessä A olevan 1 luvun II osan, sekä katsoo, että Yhdistyneessä kuningaskunnassa, Saksassa, Irlannissa, Luxemburgissa, Belgiassa, Alankomaissa sekä tietyillä Ranskan alueilla luomistauti (Br. melitensis) on ollut pakollisesti ilmoitettava tauti vähintään viiden vuoden ajan; niissä ei ole virallisesti todettu yhtään luomistautitapausta ainakaan viiteen vuoteen ja rokottaminen on ollut kielletty vähintään kolmen vuoden ajan; tämän vuoksi olisi todettava, että ne täyttävät liitteessä A olevan 1 luvun II osan 1 kohdan b alakohdan edellytykset, lisäksi edellä mainitut jäsenvaltiot tai alueet sitoutuvat noudattamaan liitteessä A olevan 1 luvun II osan 2 kohdan määräyksiä; tämän vuoksi kyseisille jäsenvaltioille ja alueille olisi vahvistettava luomistaudista (Br. melitensis) virallisesti vapaa asema, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaisia, ON TEHNYT TÄMÄN PÄÄTÖKSEN: 1 artikla Liitteessä I mainitut jäsenvaltiot ja liitteessä II mainitut alueet täyttävät direktiivin 91/68/ETY liitteessä A olevan 1 luvun II osan 1 kohdan b alakohdassa tarkoitetut edellytykset. 2 artikla Liitteessä I mainitut jäsenvaltiot ja liitteessä II mainitut alueet vahvistetaan luomistaudista (Br. melitensis) virallisesti vapaiksi. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 46, 19.2.1991, s. 19 LIITE I JÄSENVALTIOT - Yhdistynyt kuningaskunta - Saksa - Irlanti - Luxemburg - Belgia - Alankomaat LIITE II ALUEET Ranskassa: Ain, Aisne, Allier, Ardennes, Aube, Charente, Charente-Maritime, Cher, Côte-d'Or, Côtes-d'Armor, Creuse, Dordogne, Doubs, Eure, Eure-et-Loire, Finistère, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Maine-et-Loire, Manche, Marne, Mayenne, Nièvre, Nord, Oise, Orne, Pas-de-Calais, Rhône, Haute-Saône, Saône-et-Loire, Sarthe, Ville de Paris, Seine-Maritime, Seine-et-Marne, Yvelines, Deux-Sèvres, Vendée, Vienne, Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.